ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 226/26.08.2021**

**privind desființarea de drept a contractului de concesiune**

**nr. 47.225 - 573/26.11.2008 încheiat între Municipiul Satu Mare**

**și S.C. Beny Alex SRL Negrești Oaș**

 Consiliul Local al Municipiului Satu Mare întrunit în ședința ordinară din data de 26.08.2021,

 Analizând:

- proiectul de hotărâre înregistrat sub nr. 45194/23.08.2021,

- referatul de aprobare al inițiatorului înregistrat sub nr. 45195/23.08.2021,

 - raportul de specialitate al Serviciului Patrimoniu Concesionări Închirieri înregistrat sub nr. 45197/23.08.2021,

 - raportul Serviciului Juridic înregistrat sub nr. 45074/23.08.2021,

 - raportul de specialitate al Direcției Economice, înregistrat sub nr. 45.443/25.08.2021,

- avizele comisiilor de specialitate ale Consiliului Local Satu Mare,

 - Raportul Comisiei pentru analiza și evaluarea stadiului de realizare a contractului privind concesionarea Zonei de Agrement Someș înregistrat sub nr. 44893/20.08.2021,

Luând în considerare prevederile:

- art. 1553 din Codul civil;

- art. 87 alin (5), art. 129 alin. (2) lit. d), alin. (6) lit. a), alin. (7) lit. r), și art. 327 alin. (4), alin. (7) și alin. (8) din O.U.G. nr. 57/2019 privind Codul administrativ, cu modificările şi completările ulterioare;

- Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;

În temeiul prevederilor art. 139 alin. (2) şi art. 196 alin. (1) lit. a) din O.U.G. nr.57/2019 privind Codul administrativ, cu modificările şi completările ulterioare,

 Adoptă prezenta:

 **H O T Ă R Â R E:**

**Art. 1.** Se însușește Raportul Comisiei pentru analiza și evaluarea stadiului de realizare a contractului privind concesionarea Zonei de Agrement Someș, înregistrat sub nr. 44893/20.08.2021.

**Art. 2.** Se ia act de incidența clauzei cuprinse la art. 6 din Actul adițional nr. 2 - 1356/12.01.2012 la contractul de concesiune nr. 47.225-573/26.11.2008, încheiat între Municipiul Satu Mare și S.C. Beny Alex SRL Negrești Oaș și aprobă încetarea, prin desființarea de drept a contractului de concesiune, pentru neîndeplinirea de către concesionar a obligațiilor contractuale.

**Art. 3**. Concedentul va efectua demersurile în vederea preluării bunurilor de retur.

**Art. 4.** Cu ducerea la îndeplinire a prezentei hotărâri se încredințează Primarul Municipiului Satu Mare prin Serviciului Patrimoniu, Concesionări, Închirieri, Serviciul Juridic și Serviciul Financiar Contabilitate.

**Art. 5.** Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituţiei Prefectului - Judeţul Satu Mare, Serviciului Patrimoniu, Concesionări, Închirieri, Direcției economice și S.C. Beny Alex SRL Negrești Oaș.

 **Președinte de ședință, Contrasemnează**

 **Kiss Iosif Secretar general,**

 **Mihaela Maria Racolța**

Prezenta hotărâre a fost adoptată cu respectarea prevederilor art. 139 alin. (2) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 20 |
| Nr total al consilierilor absenţi | 3 |
| Voturi pentru | 20 |
| Voturi împotrivă | 0 |
| Abţineri | 0 |

Redactat în 6 exemplare originale